**TITEL: Jorden som køleskabsmagnet (Byg din egen magnetiske Jord)**

ALDER: 8-10 år

ANTAL BØRN: ca. 25/workshop

MATERIALER: Små magneter (1 per barn), “ i clay” (en slags ler for børn fra 3 år), piberensere, lim, stavmagneter, jernspåner på plader og terninger (2D og 3D), små kompasser, mini model af Jorden.

OPSTILLING AF BORDE: tre ’bordøer’ á 2 borde.

VIDENSKABELIGE MÅL:

1. At lære om Jordens lagdeling (indre kerne, ydre kerne, kappe, skorpe)
2. At lære at den ydre kerne producerer et magnetfelt som minder lidt om magnetfeltet fra en stavmagnet.

METODE: I denne workshop snakker vi om og undersøger, hvordan Jordens magnetfelt ser ud. Børnene lærer, at Jordens magnetfelt er en slags usynlig skjold, der beskytter os mod partikler fra Solen. De lærer også, at man kan måle sig frem til hvilken form Jordens magnetfelt har og at den minder lidt om formen på feltet omkring en stavmagnet. Børnene undersøger selv, hvordan denne form ser ud ved hjælp af:

* En plade med jernspåner på og en stavmagnet.
* En terning med jernspåner og en stavmagnet i midten.
* En lille model af Jorden med en magnet inden i samt et kompas.
* Små kompasser som kan placeres rundt om stavmagneten for at visualisere retningen på magnetfeltet.

Herefter får alle børn ”i-clay” i forskellige farver og sammen producerer vi hver vores halv-Jord med en indre kerne, ydre kerne, kappe og skorpe. Lagenes størrelser skal være realistisk proportionale. I midten limes en køleskabsmagnet fast. Magnetfeltlinjerne markeres med ca. 6 piberensere, der sættes fast med enderne i hhv. nord- og sydpolen.

TA’ MED HJEM: Alle børn får en fin kølskabs-magnet, som de selv har lavet, med hjem. Når de sætter den på køleskabet, ser de Jorden, som de kender den, men når venner og familie kommer på besøg, kan børnene tage den af og vise de besøgene Jordens indre, og fortælle om, hvor Jordens magnetfelt dannes, og hvor tynd jordskorpen faktisk er osv.